VENDIM
Nr. 782, datë 15.12.2021

 PËR MIRATIMIN E PLANIT TË SHPENZIMEVE, PËR VITIN 2022, TË ENTIT RREGULLATOR TË SEKTORIT TË FURNIZIMIT ME UJË DHE LARGIMIT E PËRPUNIMIT TË UJËRAVE TË NDOTURA (ERRU)


Në mbështetje të nenit 100 të Kushtetutës dhe të pikës 1, të nenit 11, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të ndryshuar, me propozimin e ministrit të Financave dhe Ekonomisë, Këshilli i Ministrave 
VENDOSI:

[bookmark: _GoBack]1. Miratimin e planit të shpenzimeve, për vitin 2022, të Entit Rregullator të Sektorit të Furnizimit me Ujë dhe Largimit e Përpunimit të Ujërave të Ndotura, në shumën 53 154 530 (pesëdhjetë e tre milionë e njëqind e pesëdhjetë e katër mijë e pesëqind e tridhjetë) lekë, sipas aneksit nr. 1, që i bashkëlidhet këtij vendimi.
2. Ngarkohet Enti Rregullator i Sektorit të Furnizimit me Ujë dhe Largimit e Përpunimit të Ujërave të Ndotura (ERRU) për zbatimin e këtij vendimi.
Ky vendim hyn në fuqi menjëherë.

ZËVENDËSKRYEMINISTËR
Arben Ahmetaj 

ENTI RREGULLATOR I UJIT (ERRU)

ANEKSI NR. 1
PLANI I SHPENZIMEVE PËR VITIN 2022

	Nr.
	Emërtimi i shpenzimeve
	Viti 2022 (lek)

	1
	Pagat dhe shtesat e tjera
	31,660,650

	2
	Sigurimet shoqërore dhe shëndetësore 
	5,511,830

	3
	Shërbime e furniturë
	13,625,050

	4
	Investime
	2,357,000

	
	TOTALI
	53,154,530

